
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

30,. Τροποποίηση και συμπλήρωση διατάξεων του Π.Δ. 525/ 
1983 «Είσοδος και,διαμονή αλλοδαπών στην Ελλάδα...» (Α’ 
203/31.12.1983) καί του Π.Δ. 499/1987 «Διακίνηση και 
διαμονή στην Ελλάδα των εργαζομένων υπηκόων των Κρατών 
μελών των Ευρωπαϊκών Κοινοτήτων και των οικογενειών 


τόιίς...» (Α’ 238/31.12.1987)... 1 

31. / Επίβλεψη της λειτουργίας, χειρισμός και συντήρηση μηχανη¬ 

μάτων εκτέλεσης Τεχνικών έργων. ..,.... 2 - 

32. Ίδρυση Α’ Λιμενικού Τμήματος στο Κεντρικό Λιμεναρχείο- 

Κέρκυρας και καθορισμός της τοπικής και καθύλην αρμοδιότη- “ 
τάς του. ... 3 

33. Πλοηγικά Δικαιώματα. .... 4 

ΑΠΟΦΑΣΕΙΣ 

Συμπλήρωση της ΠΔ/ΤΕ 1608/5.9.89 που αφορά την δανειοδό¬ 
τηση των αστικών και υπεραστικών ΚΤΕΛ της χώρας για κά¬ 
λυψη ταμιακών αναγκών τους.. 5 

Συμπλήρωση της απόφασης ΕΝΠΘ 314/25/3.7.1986.6 


ΠΡΟΕΔΡ ΙΚΑ ΔΙΑ ΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 30 (1) 

Τροποποίηση και συμπλήρωση διατάξεων του Π.Δ. 525/1983 «Είσο¬ 
δος και διαμονή αλλοδαπών στην Ελλάδα...» (Α’ 203/ 
31.12.1983) και του Π.Δ. 499/1987 «Διακίνηση και διαμονή 
στην Ελλάδα των εργαζομένων υπηκόων των Κρατών μελών των 
Ευρωπαϊκών Κοινοτήτων και των οικογενειών τους...» (Α’ 238/ 
31.12.1987). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 2 του Ν. 945/1979 «Περί κυρώσεως της Συνθήκης 
Προσχωρήσεως της Ελλάδος εις.την Ευρωπαϊκήν Οικονομικήν Κοινό¬ 
τητα» 5 (Α’ 170), σε συνδυασμό με τα άρθρα 4 και 5 του Ν. 1338/1983 
«Εφαρμογή του κοινοτικού δικαίου» (Α’. 34), όπως τροποποιήθηκαν με 
το άρθρο 6 του Ν. 1440/1984 (Α’ Λ 70) και το άρθρο 7 του ΝΓΙΤΤο/ 
1988 (Α’ 101). 

2. Το άρθρο 3 του Ν. 1104/1980 «Περί εκπροσωπήσεως της Ελλά¬ 
δος στις Ευρωπαϊκές Κοινότητες, ιδρύσεως Διπλωματικών και Προξε¬ 
νικών Αρχών και ρυθμίσεων άλλων συναφών οργανωτικών θεμάτων 
(Α’ 298), σε συνδυασμό μ* την παράγραφο 1 του άρθρου 3 του Π.Δ. 
574/1982 «Ανακατανομή των/αρμοδιοτήτων των Υπουργείων» (Α’ 
104). 

3. Τις διατάξεις του Π.Δ. 13 7/1986 (Α’ 51) «Συγκρότηση της Γενι¬ 
κής Γραμματείας Δημόσιας Τάξης σε Υπουργείο Δημόσιας Τάξης». 

4. Την υπ’ αριθ. 620/1989 γνωμοδότηση του Συμβουλίου της Επι¬ 


κράτειας, ύστερα από πρόταση των Υπουργών Προεδρίας της Κυβέρνη¬ 
σης, Εξωτερικών, Εθνικής Οικονομίας, Οικονομικών, Εργασίας και 
Δημόσιας Τάξης, αποφασίζουμε: 

Άρθρο μόνο 

1. Το εδάφιο β’ της παρ. 7 του άρθρου 11 του Π.Δ. 525/1983, 
όπως αντικαταστάθηκε με το άρθρο 14 παρ. 1 του Π.Δ. 499/1987, 
αντικαθίσταται ως εξής: 

«β. Ένα,μέλος του επιστημονικού προσωπικού της Ειδικής Νομικής 
Υπηρεσίας Ευρωπαϊκών Κοινοτήτων (ΕΝΥΕΚ) του Υπουργείου Εξω¬ 
τερικών με βαθμό τουλάχιστον Νομικού Συνεργάτη», 

2. Το κείμενο της παρ. 1 του τίτλου Α’ του παραρτήματος του άρθρου 
12 του Π.Δ. 525/1983 και της περίπτωσης (1) του εδαφίου α’ της 
παρ. 1 του άρθρου 12 του Π.Δ. 499/1987, αντικαθίσταται ως εξής: 

«Ασθένειες που υπόκεινται σε καραντίνα και αναφέρονται στο Διεθνή 
Υγειονομικό Κανονισμό αριθ. 2 της 25ης Μαΐου 1951 της Παγκόσμιας 
Οργάνωσης Υγείας, όπως τροποποιήθηκε μεταγενέστερα, κυρωθεισών 
των τροποποιήσεων με το Π.Δ. 76/1980 (Α’ 2^/56τττΐ980) και το 
Π.Δ. 1383/1981 (Α’ 346/31.12.1981)». " 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 26 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤ2£ΤΑΚΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΝΙΚΟΛΑΟΣ ΘΕΜΕΛΗΣ 

ΕΘΝΙΚΗΣ ΟΙΚΟΝΟΜΙΑΣ 

ΓΕΩΡΓΙΟΣ ΓΕΝΝΗΜΑΤΑΣ 


ΕΞΩΤΕΡΙΚΩΝ 

ΑΝΤΩΝΗΣ ΣΑΜΑΡΑΣ 

ΟΙΚΟΝΟΜΙΚΩΝ 

ΓΕΩΡΓΙΟΣ ΣΟΥΦΛΙΑΣ 


ΕΡΓΑΣΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ 


ΔΗΜΟΣΙΑΣ ΤΑΞΗΣ 

ΔΗΜΗΤΡΙΟΣ ΜΑΝΙΚΑΣ 


♦ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 31 (2) 

Επίβλεψη της λειτουργίας, χειρισμός και συντήρηση μηχανημάτων 
.εκτέλεσης Τεχνικών έργων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψή: 

1. Τις διατάξεις του Ν. 6422/1934 και κυρίως τα άρθρα 3^5 και 6 
«Περί ασκήσεως του επαγγέλματος του Μηχανολόγου κ.λπ.» (ΦΕΚ 
412/Α/1934), όπως αυτές τροποποιήθηκαν 1 και συμπληρώθηκαν με 
το Ν. Δ/γμα 1150/1949 (ΦΕΚ 249/Α/1Τ. 10,49) και,κυρίως με -;·ό 
άρθρο 1 παρ. 2-4. 

2. Το Π.Δ. 229/86 «Σύσταση και Οργάνωση χης ΓενικήςΤριΛ(/ΰΐ- 
τείας Βιομηχανίας» (ΦΕΚ 96/Α/16.7;86)#<χι το ΠΛ 396/89 «Οργα¬ 
νισμός της Γενικής Γραμματείας Βιομηχανίας» (ΦΕΚ 172/Α/ 

16.6.89). 

3. Την Τ 889/89 απόφαση του Πρωθυπουργού «Καθορισμός αρμο¬ 
διοτήτων του Αναπληρωτή Υπουργού Βιομηχανίας, Ενέργίΐας και Τε¬ 
χνολογίας, Γρηγορίου Γιάνναρου» (ΦΕΚ 878/Β/29.11.89). 

4. Την 679/1989 γνωμοδότηση του Συμβουλίου της Επικράτειας, 
με πρόταση του Αναπληρωτή Υπουργού Βιομηχανίας, Ενέργειας και 
Τεχνολογίας, αποφασίζουμε: 

Άρθρο 1 

Ορισμοί 

Όλα τα κινητά και μεταθετά μηχανήματα εκτέλεσης τεχνικών έρ¬ 
γων που λειτουργούν με κινητήρια θερμική μηχανή ή ηλεκτροκινητήρα 
για την εφαρμογή του άρθρου 3 του Ν. 6422/34, θεωρούνται απλές 
μηχανολογικές εγκαταστάσεις. 

(α) Για την επίβλεψη της λειτουργίας και τη συντήρηση, εφόσον η κι¬ 
νητήρια δύναμή τους δεν υπερβαίνει τους 800 ΗΡ. 

(β) Για το χειρισμό, ανεξάρτητα από την κινητήρια δύναμή τους. 

Άρθρο 2 

Ομάδες μηχανημάτων 

1. Τα αναφερόμενα στο άρθρο 1 κινητά και μεταθετά μηχανήματα 
εκτελέσεως τεχνικών έργων, που λειτουργούν με κινητήρες εσωτερικής 
καύσεως (θερμικούς) διακρίνονται σε δώδεκα (12) Ομάδες από Α’ έως 
και ΙΒ'. 

(α) Στην Α' ομάδα περιλαμβάνονται: 

1. Οι εκσκαφείς όλων των τύπων και εξαρτήσεων (πλην της τσάπας) 
οπουδήποτε και αν εργάζονται αυτοί στην ξηρά ή στη θάλασσα παντός 
τύπου και συστήματος λειτουργίας (πλην ηλεκτροκινήτων). 

2. Οι βυθόκοροι παντός τύπου. 

3. Οι πασαλοπήχτες παντός τύπου. 

(β) Στη Β' ομάδα περιλαμβάνονται: 

Οι τσάπες αλυσότροχε ς και λαστιχοφόρες όλων των τύπων ως και τα 
σύνθετα εκσκαπτικά και φορτωτικά μηχανήματα ΤΣΙ-ΣΙ-ΜΠΙ και πα¬ 
ρεμφερών τύπων. 

(γ) Στη Γ’ ομάδα περιλαμβάνονται: 

1. Οι γερανοί μεταθετοί και σταθεροί παντός τύπου οπουδήποτε και 

οιν εργάζονται αυτοί στην ξηρά ή στη θάλασσα (πλην ηλεκτροκινή¬ 
των)__ 

2. Τα^γερβνβφόίίΐ^μηχανήματα παντός τύπου. 

3. Τα γερανοφόρα οχήματα (παπαγάλοι) με ικρίωμα (βέλος) επί του 
οχήματος ανυψωτικής ικανότητας άνω των τριών (3) τόννων. 

4. Οι αντλίες (πράσσες) εκτοξεύσέώς ετοίμου σκυροδέματος και άλ¬ 
λων υλικών. 

5. Τα καλαθοφόρα οχήματα συντηρήσεως - εξυπηρετήσεως ηλεκτρι¬ 
κών εναερίων δικτύων ή άλλων αιωρουμένων εργασιών. 

6. Τα τρυπανοφόρα οχήματα - μηχανήματα εμφυτεύσεως και στηρί- 
ξεως στήλων ΔΕΗ, ΟΤΕ κ.λπ. 

Ως και όλα τα ποιρεμφερή και ομοιάζοντα με τα,παραπάνω αναφερό¬ 
μενα μηχανήματα - οχήματα των ομάδων Α', Β’ και Γ'. 

(6) Στη Δ ομάδα περιλαμβάνονται: 

1. Τα μηχανήματα διανοίξεως στοών - γαλαριών (αρουραίοι) τύπου 
ΤΖΑΜΠΟ, ΑΛΠΙΝΕ και λοιπών τύπων. 

2. Τα μηχανήματα εκσκαφής και φορτώσεως στα υπόγεια έργα με¬ 
ταλλείων, ιπποδυνάμεως άνω των (200) ίππων παντός τύπου και συ¬ 
στήματος λειτουργίας, ως και τα παρεμφερή και ομοιάζοντα με τα πα¬ 
ραπάνω αναφερόμενα μηχανήματα της Δ' Ομάδας. 

(ε) Στην Ε' ομάδα περιλαμβάνονται: 

1. Οι μπολτόζες: προωθητήρες γαιών παντός τύπου και συστήματος 
λειτουργίας. 

2. Οι τορναντόζες παντός τύπου και συστήματος λειτουργίας. 

3. οι φορτωτές αλυσότροχοι και λαατιχοφόροι παντός τύπου. 

4. Οι αποξέστες γαιών ΣΚΡΕΪΠΕΡ, ΤΟΡΝΕ-ΜΠΟΥΛ και λοιπών 

τύπων. , 

(στ) Στη ΣΤ' ομάδα περιλαμβάνονται: 

1. % βαρέα οχήματα - μηχανήματα μεταφοράις και σειραδοποίησης 
γαιωδών υλικών κ.λπ. τύπων ΟΑΤΕΚΡΙΕΙΑΚ, ΒΟΤΤΟΜ-ϋυΜΡ, 
ΟΟΑΕ-ΗΑϋΕΕΒδ, ΕΑΚΤΗ-1&ΆΟΟΝ και λοιπών τύπων. 

2. Τα βαρέα οχήματα - μηχανήματα μεταφοράς και εναποθέσεως 
πέτρινων όγκιμν και άλλων γαιωδών υλικών, τύπου ΤΕΚΕΧ, ΟΑΤΕΗ- 
ΡβίΑϋ, ΡΕΗΪΛΕΓΡ^^ΚΛΙΣ κ.λπ. 


Ως και τα παρεμφερή και ομοιάζοντα με τα παραπάνω αναφερόμενα 
οχήματα - μηχανήματα των ομάδων Ε’ και ΣΤ’. 

(ζ) Στη Ζ’ Οράδα περιλαμβάνονται: 

1. Τα ΓΚΡΕΪΝΤΕΡ: διαμορφωτές γαιών, οδών και διανοίξεως χαν¬ 
δάκων και ορυγμάτων παντός τύπου. 

2. Οι φρέζες: μηχανήματα εκσκαφής και αποξέσεως παλαιάς ασφάλ¬ 
του. 

3. Τα ΦΙΝΙΤΣΕΡ: μηχανήματα ασφαλτοστρώσεως. 

4. Τα μηχανήματα πλαγίας εκσκαφής και διαμορφώσέως πρανών 
τύπου ΚΟΤΕΧ και λοιπών τύπων. 

Ως και τα παρεμφερή και ομοιάζοντα με τα παραπάνω ανάφερόμενα 
μηχανήματα της Ζ’ ομάδας. 

(η) Στην Η’ ομάδα περιλαμβάνονται: 

Τα γεωτρύπανα παντός τύπου και συστήματος λειτουργίας οπουδή¬ 
ποτε και αν εργάζονται αυτά σε ξηρά ή σε θάλασσα. 

(θ) Στη Θ’ ομάδα περιλαμβάνονται: 

1. Οι οδοστρωτήρες παντός τύπου. 

2. Τα στατικά και δονητικά μηχανήματα συμπυκνώσεως εδαφών. 

3. Οι ανακυκλωτές παλαιάις και νέας ασφάλτου. 

4. Οι προθερμαντήρες θερμάνσεως παλαιάς ασφάλτου. 

5. Οι ασφαλτοκόπτες: μηχανήματα κοπής παλαιάς ασφάλτου και πε¬ 
ζοδρομίων τύπου ΑΡΟΟΥ και λοιπών τύπων. 

6. Τα πισσωτικά μηχανήματα εμποτισμού ασφάλτου τύπου ΦΕΝΤΕ- 
ΡΑΛ και λοιπών τύπων. 

Ως και τα παρεμφερή και ομοιάζοντα με τα παραπάνω αναφερόμενα 
μηχανήματα της Θ’ ομάδας. 

(ι) Στην Γ ομάδα περλαμβάνονται: 

1. Τα μηχανικά σάρωθρα (σκούπες) παντός τύπου και συστήματος 
λειτουργίας. 

2. Τα ειδικά οχήματα - μηχανήματα καθαρισμού αεροδρομίων από 
τα κατάλοιπα των ελαστικών των αεροσκαφών δια πιέσεως νερού και 
αέρος. 

3. Τα μηχανήματα σημάνσεως - διαγραμμίσεως οδών και αεροδρο¬ 
μίων. 

4. Τα εκχιονιστικά οχήματα - μηχανήματα παντός τύπου. 

5. Τα οχήματα - μηχανήματα διαστρώσεως αλατιού (αλατιέρες) 
οδών και αεροδρομίων. 

Ως και όλα τα παρεμφερή και ομοιάζοντα με τα παραπάνω αναφερό¬ 
μενα μηχανήματα της Ι’ ομάδας. 

(ια) Στην ΙΑ’ ομάδα περλαμβάνονται: 

1. Τα ανυψωτικά περονοφόρα μηχανήματα (ΚΛΑΡΚ) και λοιπών 

τύπων παντός συστήματος και λειτουργίας (πλην των ηλεκτροκινή¬ 
των). V 

2. Τα οχήματα - μηχανήματα φορτοεκφορτώσεως και γενικής εξυ¬ 
πηρετήσεως αεροσκαφών, μετά ή άνευ ανυψωμένου δαπέδου, παντός 
τύπου και συστήματος λειτουργίας τύπων ΧΑΙ-ΛΟΤΕΡ, Γ.Μ.Ο. και 
λοιπών τύπων. 

3· Οι ελκυστήρες παντός τύπου (πλην των γεωργικών). 

4. Οι αυτοκινούμενοι αεροσυμπιεστές άνευ φορτωτικού κάδου τύπου 
ΣΤΑΓΕΡ, ΟΥΝ1ΜΟΥΚ και λοιπών τύπων. 

• 5. Τα ειδικά μηχανήματα αναβατώρες - πηλώνες φορτοεκφορτώ¬ 
σεως χύμα καρπών, αποσκευών και άλλων χύμα υλικών και αντικειμέ¬ 
νων. 

Ως και τα παρεμφερή και ομοιάζοντα με τα παραπάνω αναφερόμενα 
μηχανήματα της ΙΑ’ ομάδας. 

_ (ιβ) Στην ΙΒ’ ομάδά περλαμβάινονται: 

1. Τα μηχανήματα εκσκαφών και φορτώσεως στα υπόγεια έργα με¬ 
ταλλείων ισχύος μέχρι διακοσίων (200) ίππων (πλην των ηλεκτροκινή¬ 
των). 

2. Τα διατρητικά μηχανήματα καθέτου, οριζόντιας και πλαγίας δια- 

' — 3ΑΡΓ0Ν-ΝΤΡΙΙΛ και λοιπών τύπων παντός συστήμα- 
-'ΧΤιΐδύργίας (πλην των ηλεκτροκινήτων). 

3. Τα ανάφερόμενα στο άρθρο 1 ηλεκτροκίνητα μηχανήματα διακρί- 
νονται σε πέντε (5) ομάδες από Α’ μέχρι και Ε’: 

(α) Στην Α’ ομάδα περλαμβάινονται: 

1. Οι μεγάλοι ηλεκτροκίνητοι εκσκαφείς (αποθέτες - απολύτες) και 
(ταινιοδρόμοι) της ΔΕΗ, αποκαλύψεως και εξορύξεως λιγνίτη και λοι¬ 
πών υλικών τύπου (ΚΡΟΥΠ) και λοιπών τύπων. 

2. Τα ηλεκτροκίνητα μηχανήματα διανοίξεως στοών - γαλαριών 
(αρουραίοι) παντός τύπου, καθώς και τα παρεμφερή και ομοιάζοντα με 
τα παραπάνω μηχανήματα της Α’ ομάδας. 

(β) Στην Β' ομάδα περιλαμβάνονται: 

1. Οι ηλεκτροκίνητοι περιστρεφόμενοι γερανοί κινητοί και σταθεροί 
παντός τύπου. 

2. Οι ηλεκτροκίνητοι οικοδομικοί γερανοί παντός τύπου. 

3. Οι πλωτοί ηλεκτροκίνητοι γερανοί παντός τύπου. 

(γ) Στη Γ' ομάδα περιλαμβάνονται: 

Οι ηλεκτροκίνητες γερανογέφυρες με αιωρούμενη καμπίνα χειριστη¬ 
ρίου ή με χειριστήριο από εδάφους παντός τύπου. 

(δ) Στη Δ' ομάδα περιλαμβάνονται: 

1, Οι σταθεροί γερανοί τροφοδοτήαεως υλικών για την παραγωγή 
σκυροδέματος και άλλων οδοποιητικών και οικοδομικών υλικών πα¬ 
ντός τύπου (ΕΛΜΠΑ) και λοιπών τύπων. 

2. Τα ηλεκτροκίνητα περονοφόρα ανυψωτικά μηχανήματα 
(ΚΛΑΡΚ) παντός τύπου. 

(ε) Στην Ε’ ομάδα περιλαμβάνονται: 

1. Τα ηλεκτροκίνητα μηχανήματα (αναβατώρες - πηλώνες) φορτο- 
εκφροτώσεως χύμα καρπών και άλλων χύμα υλικών παντός τύπου. 

2. Τα ηλεκτροκίνητα διατρητικά μηχανήματα τύπου ΒΑΓΓΟΝ- 
ΝΤΡΗΛ και λοιπών τύπων. 

3. Οι ηλεκτροκίνητες (ανυψωτικές πλατφόρμες, καθώς και τα παρεμ¬ 
φερή με τα παραπάνω αναφερόμενα ηλεκτροκίνητα των ομάδων Β', Γ\ 
Δ" και Ε’ μηχανήματα. 

"Αρθρο 3 

Ισχύς μηχανημάτων 

1. Τα μηχανήματα εκτελέσεως τεχνικών έργων που λειτουργούν με 
κινητήρια θερμική μηχανή υποδιαιρούνται σε τέσσερις (4) κατηγορίες 
από Δ' μέχρι Α'. 

(α) Μηχανήματα των οποίων η ισχύς του κινητήρα τους είναι από 
(17) μέχρι (100) ίππους κατατάσσονται στη Δ' κατηγορία - τάξη. 

(β) Μηχανήματα των οποίων η ισχύς είναι από (101) μέχρι (200) 
ίππους κατατάσσονται στη Γ' κατηγορία - τάξη. 

(γ) Μηχανήματα των οποίων η ισχύς είναι από (201) μέχρι (300) 
ίππους κατατάσσονται στη Β' κατηγορία - τάξη. 

(γ) Μηχανήματα των οποίων η ισχύς είναι από (301) ίππους και 
πάνω, κατατάσσονται στην Α’ κατηγορία - τάξη. 

2. Τα ηλεκτροκίνητα μηχανήματα εκτελέσεως τεχνικών έργων, υπο¬ 
διαιρούνται σε τέσσερις (4) κατηγορίες από Δ’ μέχρι Α'. 

(α)-Μηχανήματα με συνολική ισχύ των ηλεκτροκινητήρων (ΜΟΤΕΡ) 
από (15) μέχρι (50) ίππους κατατάσσονται στη Δ' κατηγορία - τάξη. 

(β) Μηχανήματα με συνολική ισχύ των ηλεκτροκινητήρων (ΜΟΤΕΡ) 
από (51) μέχρι (100) ίππους κατατάσσονται στη Γ' κατηγορία - τάξη. 

(γ) Μηχανήματα με συνολική ισχύ των ηλεκτροκινητήρων (ΜΟΤΕΡ) 
από (101) μέχρι (200) ίπ'πους κατατάσσονται στη Β' κατηγορία - τάξη. 

(δ) Μηχανήματα με συνολική ισχύ των ηλεκτροκινητήρων (ΜΟΤΕΡ) 
από (201) ίππους και πάνω, κατατάσσονται στην Α' κατηγορία - τάξη. 

Άρθρο 4 

Δικαιούχοι επίβλεψης - συντήρησης - χειρισμού 

1. Κανείς δεν μπορεί να ασκεί υπεύθυνη επίβλεψη λειτουργίας, ούτε 
να χειρίζεται ή να ενεργεί τη συντήρηση κάθε κινητού ή μεταθετού μη¬ 
χανήματος ή μηχανήματος επί αυτοκινήτου με κινητήρια θερμική μη¬ 
χανή ιοχύος από (17) ίππους και πάνω (όσον αφορά τα μηχανήματα 
που αναφέρονται στις δώδεκα (12) ομάδες του άρθρου 2 παρ. 1) και συ¬ 
νολική ισχύ των ηλεκτροκινητήρων (ΜΟΤΕΡ) από (15) ίππους και 
πάνω (όσον αφορά τα ηλεκτροκίνητα μηχανήματα των πέντε (5) ομά¬ 
δων του άρθρου 2, παρ.~2) εάν δεν είναι εφοδιασμένος με αντίστοιχη 
άδεια μηχανοδηγού - χειρισμού που εκδίδεται σύιίφωνα ιιε τις διατάξεις 
του παρόντος Διατάγματος. 

2. Προκειμένου για μηχανήματα ή συγκρότημα μηχανημάτων 
ισχύος πάνω από 800 ΗΡ, την υπεύθυνη επίβλεψη της λειτουργίας και 
τη συντήρησή τους ασκούν οι αναφερόμενοι στο άρθρο 1 του Ν. 6422/ 
1934 Διπλωματούχοι μηχανικοί. 

3. Προκειμένου για μηχάνημα ισχύος πάνω από 300 ΗΡ, εκτός από 
το μηχανοδηγό - χειριστή, απαιτείται για την επίβλεψη της λειτουργίας 
της κινητήριας θερμικής μηχανής και μηχανοδηγός κινητήριας μηχα¬ 
νής αντίστοιχης ειδικότητας. 

4. Προκειμένου για ηλεκτροκίνητο εν όλω ή εν μέρει μηχάνημα για 
την επίβλεψη της λειτουργίας και τη συντήρησή του πρέπει να χρησιμο¬ 
ποιείται προσωπικό εφοδιασμένο με ανάλογη άδεια ειδικότητας ηλε¬ 


κτρολόγου, που εκδίδεται από την αρμόδια υπηρεσία του Υπουργείου 
Βιομηχανίας, Ενέργειας και Τεχνολογίας, εφόσον για την εγκατάσταση 
απαιτείται άδεια σύμφωνα με τις κείμενες διατάξεις. 

Άρθρο 5 

Κατηγορίες αδειών 

1. Οι άδειες μηχανοδηγού - χειριστή, των αναφερομένων στο άρθρο 
2, παρ. 1, δώδεκα (12) ομάδων μηχανημάτων, εκδίδονται από τις αρ¬ 
μόδιες υπηρεσίες του Υπουργείου Βιομηχανίας, Ενέργειας και Τεχνολο¬ 
γίας, ύστερα από εξετάσεις στην Επιτροπή του άρθρου 9 του παρόντος 
και διακρίνονται σε τέσσερις (4) τάξεις: 

(α) Άδεια μηχανοδηγού - χειριστή Δ' Τάξεως για μηχανήματα 
ισχύος « π ό 17 μέχρι 100 ΗΡ. 

(β) Άδεια μηχανοδηγού - χειριστή Γ' Τάξεως για μηχανήματα 
ισχύος από 101-200 ΗΡ. 

(γ) Άδεια μηχανοδηγού - χειριστή Β' Τάξεως για μηχανήματα 
ισχύος από 201-300 ΗΡ. 

(δ) Άδεια μηχανοδηγού - χειριστή Α' Τάξεως για μηχανήματα 
ισχύος από 301 ίππους και πάνω. 

2. Οι άδειες μηχανοδηγού - χειριστή των αναφερομένων στο άρθρο 
2, παρ. 2, πέντε (5) ομάδων μηχανημάτων, εκδίδονται από τις αρμό¬ 
διες υπηρεσίες του Υπουργείου Βιομηχανίας, Ενέργειας και Τεχνολο¬ 
γίας, ύστερα από εξετάσεις στην Επιτροπή του άρθρου 9, του παρόντος 
και διακρίνονται σε τέσσερις (4) Τάξεις: 

(α) Άδεια μηχανοδηγού - χειριστή Δ' Τάξεως για ηλεκτροκίνητα 
μηχανήματα με συνολική ισχύ των ηλεκτροκινητήρων τους (ΜΟΤΕΡ) 
από 15 μέχρι 50 ίππους. 

(β) Άδεια μηχανοδηγού - χειριστή Γ’ Τάξεως για ηλεκτροκίνητα 
μηχανήματα με συνολική ισχύ των ηλεκτροκινητήρων τους (ΜΟΤΕΡ) 
από 51 μέχρι 100 ίππους. 

(γ) Άδεια μηχανοδηγού - χειριστή Β’ Τάξεως για ηλεκτροκίνητα 
μηχανήματα με συνολική ισχύ των ηλεκτροκινητήρων τους (ΜΟΤΕΡ) 
από 101 μέχρι 200 ίππους. 

(δ) Άδεια μηχανοδηγού - χειριστή Α' Τάξεως, για ηλεκτροκίνητα 
μηχανήματα με συνολική ισχύ των ηλεκτροκινητήρων τους (ΜΟΤΕΡ) 
από 201 ίππους και πάνω. 

Άρθρο 6 

Ισχύς χορηγηθεισών αδειών 

1. Οι άδειες μηχανοδηγού - χειριστή που έχουν εκδοθεί μέχρι την 
έναρξη του παρόντος Προεδρικού Διατάγματος, βάσει του Π.Δ. 22/76, 
εξακολουθούν να διέπονται, σε ότι αφορά τις ομάδες μηχανημάτων, από 
τις διατάξεις του Π.Δ. 22/76. 

Για το χειρισμό μηχανήματος που δεν είχε περιληφθεί στις ομάδες 
του Π.Δ. 22/76, απαιτείται νέα άδεια, σύμφωνα με τις διατάξεις του 
παρόντος. 

2. Οι κάτοχοι αδείας μηχανοδηγού - χειριστή Β' Τάξεως αντικαθι¬ 
στούν την άδειά τους με άδεια Γ’ Τάξης του παρόντος. 

Οι κάτοχοι αδείας μηχανοδηγού - χειριστή Α' Τάξεως με άδεια Α’ 
Τάξεως του παρόντος. 

3. Οι άδειες χειριστών ηλεκτροκινήτων ανυψωτικών μηχανημάτων, 
που έχουν εκδοθεί σύμφωνα με τις διατάξεις του 7/6/31.7.46 Β.Δ., 
μέχρι την έναρξη του παρόντος Διατάγματος εξακολουθούν να ισχύουν 
για όλες τις τάξεις και ομάδες ηλεκτροκινήτων μηχανημάτων του παρό¬ 
ντος Διατάγματος. 

Για το χειρισμό μηχανημάτων που δεν αναφέρονται στο 7/6/ 
31.7.46 Β.Δ. απαιτείται νέα άδεια, σύμφωνα με τις διατάξεις του παρό¬ 
ντος. 

Άρθρο 7 

- ■ Προσόντα - Προϋπηρεσία 

Α. Ο ενδιαφερόμενος για την απόκτηση αδείας μηχανοδηγού - χειρι¬ 
στή μηχανήματος με θερμική μηχανή, πέρα των ειδικών για κάθε κατη Γ 
γορία απαιτουμένων προσόντων, πρέπει να έχει συμπληρώσει το 21ο 
έτος της ηλικίας του και να έχει πραγματοποιήσει τηνακόλουθη προϋ¬ 
πηρεσία: 

1. Για τους χειριστές πείρας απαιτείται: 

(α) Για την απόκτηση αδείας μηχανοδηγού - χειριστή Δ' Τάξεως 
ορισμένης ομάδας προϋπηρεσία 600-πλήρη ημερομίσθια βοηθός - χει . 
ριστής σε μηχανήματα της ομάδας αυτής ' 

(β) Για την απόκτηση αδείας μηχανοδηγού - χειριστή Γ’ Τάξεως, η 
οτην παράγραφο (α) συνολική προϋπηρεσία αυξάνεται κατά 150 ημερο¬ 
μίσθια. 

(γ) Για την απόκτηση αδείας μηχανοδηγού - χειριστή Β' Τάξεως, η 
στην παράγραφο (α) συνολική προϋπηρεσία αυξάνεται κατά 300 ημερο¬ 
μίσθια. 

(δ) Για την απόκτηση αδείας μηχανοδηγού - χειριστή Α' Τάξεως, η 
στην παράγραφο (α) συνολική προϋπηρεσία αυξάνεται κατά 400 ημερο¬ 
μίσθια. 

2. Για τους πτυχιούχους κατωτέρων τεχνικών σχολών ειδικότητας 
μηχανολόγου και ισοτίμου ή αδειούχων πρακτικών μηχανικών και κι¬ 
νητηρίων μηχανών οποιασδήποτε ειδικότητας και τάξεως, η απαιτου- 
μένη στις παραγράφους α, β, γ και δ προϋπηρεσία μειώνεται στο ήμισυ 
(1/2)· 

3. Για Χ ους πτυχιούχους τεχνικών λυκείων του Ν. 1566/1985 το- 
μέα μηχανολογικού, τους πτυχιούχους τεχνικών επαγγελματικών σχο¬ 
λών του Ν. 1566/1985 ειδικότητας μηχανολογικών εγκαταστάσεων 
και ισοτίμων, η στις παραγράφους α, β, γ και δ συνολική απαιτουμένη 
προϋπηρεσία μειώνεται στο ένα τρίτο (1/3). 

4. Για την απόκτηση αδείας μηχανοδηγού - χειριστή μηχανημάτων 
των δύο ομάδων ΙΑ' και ΙΒ', για τα λειτουργούντα με θερμική μηχανή 
μηχανήματα και της ομάδας Ε’ των ηλεκτροκινήτων μηχανημάτων η 
κατά περίπτωση απαιτούμενη προϋπηρεσία μειώνεται στα δύο τρίτα 
(2/3). 

5. Κάτοχος αδείας συγκεκριμένης ομάδος μηχανημάτων με θερμική 
μηχανη,^ από τις ομάδες του άρθρου 2, παρ. 1 οποιασδήποτε τάξεως, 
μπορεί ν αποκτήσει άδεια άλλης ομάδας της ίδιας ή ανωτέρας τάξεως, 
εφόσον έχει πραγματοποιήσει προϋπηρεσία, ως βοηθός - χειριστής στη 
συγκεκριμένη ομάδα, ίση με το 1/2 της συνολικής προϋπηρεσίας που 
απαιτείται για την κατα περίπτωση άδεια, ύστερα από επιτυχή ^πρα¬ 
κτική εξέταση επί μηχανήματος της ομάδας αυτής. 

6. Κάτοχος αδείας συγκεκριμένης ομάδας μηχανημάτων με θερμική 
μηχανή, από τις ομάδες του άρθρου 2, παρ. 1, οποιασδήποτε τάξεως, 
μπορεί ν’ αποκτήσει άδ::ι«'συγκεκριμένης ομάδας ηλεκτροκινήτων μη- 
χανημά.των απο τις ομάδες του άρθρου 2, παρ. 2, εφόσον έχει πραγμα¬ 
τοποιήσει προϋπηρεσία, ως βοηθός - χειριστής σε ηλεκτροκίνητα μηχα¬ 
νήματα ίση με τα 2/3 της συνολικής προϋπηρεσίας που απαιτείται για 
την κατά περίπτωση άδεια, ύστερα από επιτυχή εξέταση, σύμφωνα με 
τα οριζόμενα από το άρθρο 9 του παρόντος. 

7 Η · 

? πα Ρ*^%ΐίί>.2ΐοοϋπηρεσία σε μηχάνημα με θερμική μηχανή, για 
την απόκτηση αδείας μιας εκ των δώδεκα (12) ομάδων από Α' έως ΙΒ', 
μπορεί ν’ αντικατασταθεί και μέχρι το ένα τρίτο (1/3) της κατά περί¬ 
πτωση οριζομένης προϋπηρεσίας σε συνεργείο επισκευής μηχανημάτων 
εκτελέσεων τεχνικών έργων. 

8. Προϋπηρεσία σε συνεργείο μηχανημάτων εκτελέσεων τεχνικών 
έργων διανυθείσα σε ηλικία μέχρι του δεκάτου έκτου (16ου) έτους συ¬ 
μπληρωμένου ή επί μηχανήματος μέχρι και του δεκάτου εβδόμου (17) 
έτους συμπληρωμένου, δεν λαμβάνεται υπόψη. 

Β. Ο ενδιαφερόμενος για την απόκτηση αδείας μηχανοδηγού - χειρι¬ 
στή ηλεκτροκινήτων μηχανημάτων, για κάθε κατηγορία απαιτουμένων 
προσόντων, πρέπει να έχει συμπληρώσει το εικοστό πρώτο (21ο) έτος 
της ηλικίας του και να έχει πραγματοποιήσει την ακόλουθη προϋπηρε¬ 
σία: 


1. Για τους χειριστές πείρας: 

(α) Για την απόκτηση αδείας μηχανοδηγού - χειριστή Δ' Τάξεως 
ηλεκτροκινήτων μηχανημάτων προϋπηρεσία 600 πλήρη ημερομίσθια 
ως βοηθός - χειριστής σε ηλεκτροκίνητα μηχανήματα της ομάδας αυ- 

τής· 


(β) Για την απόκτηση άδειας μηχανοδηγού — χειριστή Γ' Τάξεως 
ηλεκτροκινήτων μηχανημάτων, η στην παράγραφο (α) συνολική προϋ¬ 
πηρεσία αυξάνεται κατά 150 ημερομίσθια. 

(γ) Για την απόκτηση αδείας μηχανοδηγού-χειριστή Β' Τάξεως ηλε- ^ 
κτροκινήτων μηχανημάτων, η στην παράγραφο (α) συνολική προϋπηρε¬ 
σία αυξάνεται^ κατά_300 ημερομίσθα. ' ' , . 

(δ) Για,-ην απόκτηση αδείας μηχανοδηγού-χειριστή Α' Τάξεως ηλε¬ 
κτροκινήτων μηχανημάτων, η στην παράγραφο (α) συνολική προϋπηρε¬ 
σία αυξάνεται κατά 400 ημερομίσθια. 


2. (α) Για τους πτυχιούχους κατωτέρω τεχνικών σχολών ειδικότη- 
τας ηλεκτρολόγου καιχυοτίμων ως και τους κατόχους αδείας ηλεκτρο¬ 
τεχνίτου οπο'ασόήΓοπ ηδικότητας, η στις παραγράφους α, β, γ και δ 
σχολική απαιτουμένη «ρυϋπηοεσία μειώνεται στο ήμισυ (1/2). 

1 Μ Γ υχΐ0 . χ0υς °Χ νικών επαγγελματικών 1 λυκείων του Ν. 

1566/1985 ηλεκτρολογικου-·^^^ τομέα> τους πτυχιούχθϋς 


τεχνικών επαγγελματικών σχολών του Ν. 1566/1985 ειδικότητας 
ηλεκτρολογικών εγκαταστάσεων, η στις παραγράφους α, β, γ και δ συ¬ 
νολική απαιτουμένη προϋπηρεσία μειώνεται στο ένα τρίτο (1/3). 

3. (α) Κάτοχος αδείας μηχανοδηγού-χειριστή μιας ομάδας ηλεκτρο¬ 
κινήτων μηχανημάτων του άρθρου 2, παρ. 2 οποιασδήποτε Τάξεως, 
μπορεί ν’ αποκτήσει άδεια άλλης ομάδας της ιδίας ή ανωτέρας τάξης, 
εφόσον έχει πραγματοποιήσει προϋπηρεσία, ως βοηθός-χειριστής σε μη¬ 
χανήματα της ομάδας αυτής, ίση με το ήμισυ (1/2) της συνολικής 
προϋπηρεσίας που απαιτείται για την κατά περίπτωση άδεια! 

(β) Κάτοχος αδείας μηχανοδηγού-χειριστή, από τις ομάδες του άρ¬ 
θρου 2, παρ. 2, οποιασδήποτε τάξεως, μπορεί να αποκτήσει άδεια μη- 
χανοδηγού-χειριατή μηχανημάτων με θερμική μηχανή εκ των ομάδων 
του άρθρου 2, παρ. 1, εφόσον έχει πραγματοποιήσει προϋπηρεσία, ως 
βοηθός-χειριστής σε μηχανήματα της αιτουμένης ομάδας ίση με τα δύο 
τρίτα (2/3) της συνολικής προϋπηρεσίας που απαιτείται για την κατά 
περίπτωση άδεια, ύστερα από επιτυχή εξέταση σύμφωνα με το άρθρο 9 
του παρόντος. 

4. Προϋπηρεσία ως βοηθού χειριστή επί ηλεκτροκινήτου μηχανήμα¬ 
τος διανυθείσα μέχρι του δεκάτου εβδόμου ( 17 ου) έτους της ηλικίας συ¬ 
μπληρωμένου δεν λαμβάνεται υπόψη. 


'Αρθρο 8 
Δικαιολογητικά 

1. Οι ενδιαφερόμενοι για την απόκτηση αδείας μηχανοδηγού- 
χειριστή, σύμφωνα με τις διατάξεις του παρόντος, πρέπει να υποβάλουν 
στις αρμόδιες υπηρεσίες του Υπουργείου Βιομηχανίας, Ενέργειας και 
Τεχνολογίας τα ακόλουθα δικαιολογητικά: 

(α) Αίτηση με δύο φωτογραφίες. 

(β) Πιστοποιητικό Δήμου ή Κοινότητας ή στοιχεία που προκύπτουν 
από την Αστυνομική ταυτότητα για τον τόπο γέννησης και την ηλικία 
του υποψηφίου ή εφόσον πρόκειται για αλλοδαπό Πιστοποιητικό της αρ¬ 
μόδιας Προξενικής Αρχής που συνοδεύεται και από άδεια εργασίας του 
Υπουργείου Εργασίας. 

(γ) Απόσπασμα Ποινικού Μητρώου από το οποίο να προκύπτει ότι ο 
υποψήφιος δεν έχει καταδικασθεί σε ποινή με στέρηση των πολιτικών 
του δικαιωμάτων. 

(δ) Υπεύθυνη Δήλωση του υποψηφίου περί μονίμου διαμονής του. 

(ε) Ιατρική βεβαίωση από την οποία να προκύπτει ότι ο υποψήφιος 
είναι άτομο υγιές με καλή όραση και ακοή, σύμφωνα με το άρθρο 64 του 
Π.Δ. 1073/81 «Περί μέτρων ασφαλείας κατά την εκτέλεση εργασιών 
εις εργοτάξια οικοδομών και πάσης φύσεως έργων αρμοδιότητος πολι¬ 
τικού μηχανικού». 

( οτ ) Τα κατά περίπτωση απαιτούμενα Πιστοποιητικά προϋπηρεσίας, 
στα οποία πρέπει απαραίτητα ν’ αναγράφονται με λεπτομέρεια στα στοι¬ 
χεία του συνεργείου επισκευής μηχανημάτων εκτελέσεως τεχνικών έρ¬ 
γων, τα ακριβή στοιχεία του μηχανήματος ή των μηχανημάτων, ο τό¬ 
πος εργασίας, το είδος της υπηρεσίας την οποία εκτελούσε ο υποψήφιος, 
ο ακριβής αριθμός των ημερομισθίων του, η ακριβής χρονολογία της 
υπηρεσίας του, καθώς και το ονοματεπώνυμο και ο αριθμός της αδείας 
του αδειούχου χειριστή υπό την επίβλεψη του οποίου εργάσθηκε σαν 
βοηθός ο υποψήφιος. 

Τα Πιστοποιητικά αυτά πρέπει να είναι θεωρημένα για την ακρίβεια 
του περιεχομένου από την οικεία Επιθεώρηση Εργασίας και ελλείψει 
ταύτης από την κατά τόπους αρμοδία Αστυνομική Αρχή, ύστερα από 
γνωμάτευση των κατά τόπους Επαγγελματικών Οργανώσεων. 

Επαγγελματικές Οργανώσεις, θεωρούνται μόνον τα κλαδικά Σωμα¬ 
τεία των εργαζομένων με εξηρτημένη σχέση εργασίας. Στην περίπτωση 
που δεν υπάρχει τέτοιο Σωματείο στην περιφέρεια του Νομού, η παρα¬ 
πάνω γνωμάτευση γίνεται μόνον από την ΟΜΟΣΠΟΝΔΙΑ ΧΕΙΡΙ¬ 
ΣΤΩΝ ΜΗΧΑΝΟΔΗΓΩΓ^ΚΑΓΓΕΩΤΡΥΠΑΝΙΣΤΩΝ ΕΛΛΑΔΟΣ. 

'Αρθρο 9 

Εξέταση υποψηφίων 

1. Η άδεια μηχανοδηγού-χειριστή, όσο για τα μηχανήματα με θερ- 
μική μηχανή, όσο και για τα ηλεκτροκίνητα μηχανήματα, χορηγείται 
σε όποιον διαθετει τα νόμιμα προσόντα, σύμφωνα με τις διατάξεις του 
παρόντος, ύστερα από επιτυχή εξέταση ενώπιον της Επιτροπής, που 
ορίζεται από το Υπουργείο Βιομηχανίας, Ενέργειας και Τεχνολογίας 
κατά τις διατάξεις του άρθρου 2, παρ. 3 του Ν.Δ. 1150/49. 

2. Η εξέταση των υποψηφίων διεξάγεται θεωρητικά και πρακτικά. 

Η θεωρητική εξέταση γίνεται γραπτά και προφορικά και περιλαμβά¬ 
νει αριθμητικές πράξεις, γνώσεις μηχανολογίας που ανάγονται στη λει- 

τουργία της κινητήριας μηχανής και των μηχανιομών του αντίστοιχου 
ιηχανήματος με τις ασφαλιστικές προδιαγραφές τους, καθώς και περι¬ 
γραφή των βλαβών που συνήθως παρουσιάζονται κατά τη λειτουργία 
του μηχανήματος, καθώς επίσης και τον τρόπο αποκατάστασης των 
βλαβών. 

Η πρακτική εξέταση περιλαμβάνει εξέταση του υποψηφίου σε μηχά¬ 
νημα της ομάδας για την οποία εξετάζεται ο υποψήφιος κατά την κρίση 
της Επιτροπής. 

3. Στις αρμόδιες υπηρεσίες του Υπουργείου Βιομηχανίας, Ενέργειας 
και Τεχνολογίας τηρείται μητρώο των ως άνω εκδιδομένων αδειών. 

4. Οι απορρίπτόμενοι στις εξετάσεις υποψήφιοι μπορούν να επανέλ- 
θουν για εξέταση ύστερα από δύο (2) μήνες τουλάχιστον από την απόρ¬ 
ριψή τους. 

Άρθρο 10 
Τελικές διατάξεις 

Με την επιφύλαξη της ισχύος των διατάξεων που εφαρμόζονται για 
τους αποφοίτους τεχνικής και επαγγελματικής εκπαίδευσης κάθε βαθ¬ 
μίδας και της 34861/79 κοινής απόφασης των Υπουργών Βιομηχα¬ 
νίας - Ενέργειας και Συγκοινωνιών «Περί άδειας οδηγήσεως μηχανη¬ 
μάτων έργων» (ΦΕΚ 1081/Β/30.11.79) οι οποίες εξακολουθούν να 
ισχύουν, καταργείται από την έναρξη ισχύος του παρόντος Διατάγματος 
το Π.Δ. 22/76 (ΦΕΚ 6/Α/12.1.76) καθώς και κάθε άλλη διάταξη 
που αντίκειται ή ρυθμίζει διαφορετικά θέματα που διέπονται από το πα¬ 
ρόν Π.Δ. 

Άρθρο 11 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Αναπληρωτή Υπουργό Βιομηχανίας, Ενέργειας και Τεχνολο¬ 
γίας αναθέτουμε τη δημοσίευση και εκτέλεση αυτού του Διατάγμα¬ 
τος. 

Αθήνα, 26 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΓΡΗΓΟΡΙΟΣ ΓΙΑΝΝΑΡΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 32 (3) 

Ίδρυση Α' Λιμενικού Τμήματος στο Κεντρικό Λιμεναρχείο Κέρκυρας 
και καθορισμός της τοπικής και καθύλην αρμοδιότητάς του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 13 παρ. 1 του Ν. 672/77 «περί τροποποιήσεως και αυ- 
μπληρώσεως του Ν.Δ. 530/70 “περί Λιμενοφυλάκων” και ετέρων τι- 
νών διατάξεων» (Α' 235). 

2. Τις διατάξεις των άρθρων 1 παρ. 3, 4 παρ. 1 και 3 και 7 του Ν.Δ. 
2504/1953 «περί συστάσεως Λιμενικών Τμημάτων εν ταις περιφε-. 
ρείαις δικαιοδοσίας των Κεντρικών Λιμεναρχείων» όπως ισχύουν σή¬ 
μερα (Α' 208). 

3. Την 4128/29/89/30.10.89 Πρόταση του Αρχηγού του Λιμενι¬ 
κού Σώματος «Μετάταξη του Λιμενικού Σταθμού Παλαιοκαστρίτσας σε 
Λιμενικό Τμήμα». 

4. Την 765/13.12.89 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Εμπορικής Ναυτιλίας, αποφα¬ 
σίζουμε: 

Άρθρο 1 

Ιδρύεται στην περιφέρεια δικαιοδοσίας του Κεντρικού Λιμεναρχείου 
Κέρκυρας Α' Λιμενικό Τμήμα με έδρα την Παλαιοκαστρίτσα και περιφέ¬ 
ρεια δικαιοδοσίας προς Βορρά από Ακρωτήριο Δράστης και προς Νότο 
μέχρι τις βραχονησίδες Λαγούδι» καθώς και τις νησίδες Ερρικούσα, 
Οθωνοί και Μαθράκι. 

Άρθρο 2 

1. Η καθύλην αρμοδιότητα του Λιμενικού Τμήματος, που ιδρύεται 
με το Διάταγμα αυτό περιλαμβάνει: 


α) Όλες τις αρμοδιότητες διοικητικής και δικαστικής αστυνομίας 
που προβλέπονται από τις κείμενες διατάξεις για τον Προϊστάμενο Λι¬ 
μεναρχείου, περιλαμβανομένων και των αρμοδιοτήτων που προβλέπο- 
νται από τα άρθρα 40,41,42,43,44,88 και 89 του Ν.Δ. 187/73 (Α' 
261). Εξαιρούνται όλες οι διοικητικές πράξεις επιβολής προστίμου που 
εκδίδονται από τον Κ. Λιμενάρχη Κέρκυρας. 

β) Την τήρηση λεμβολογίων και έκδοση αδειών αλιείας. 

γ) Την έκδοση και ανανέωση ναυτολογίων, την ενέργεια μεταβολών 
σ’ αυτά και τη θεώρησή τους κατά τον κατάπλου ή απόπλου του πλοίου. 

2. Ο Διοικητής του Λιμενικού Τμήματος αλληλογραφεί με τις Αρχές 
του Κράτους και ιδιώτες για θέματα της αρμοδιότητάς του ως Προϊστά¬ 
μενος Λιμεναρχείου. 

3. Από την κατά την προηγούμενη παράγραφο αλληλογραφία εξαι¬ 
ρούνται τα έγγραφα του Διοικητή του Λιμενικού Τμήματος προς άλλες 
Αρχές ή ιδιώτες που αφορούν θέματα γενικής φύσεως, η σύνταξη και 
αποστολή των οποίων ενεργείται μέσω της Κεντρικής Υπηρεσίας του 
Κεντρικού Λιμεναρχείου Κέρκυρας. 

Άρθρο 3 

Από την έναρξη λειτουργίας του ιδρυομένου με το παρόν Διάταγμα 
Λιμενικού Τμήματος, παύεϊη λειτουργία τόυ Λιμενικού Σταθμού Πα¬ 
λαιοκαστρίτσας. 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 26 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΠΑΠΠΑΣ 

Πλοηγικά Δικαιώματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ. 2 εδ. α' τού άρθρου 20 παρ. 1 και 
2 και του άρθρου 35 παρ. 1 εδ. ε' του Ν, 3142/1955 «Περί Πλοηγικής 
Υπηρεσίας» (Α’ 43/1955). 

2. Τη διάταξη του άρθρου 184 του Ν.Δ. 187/1973 «περί Κώδικος 
Δημοσίου Ναυτικού Δικαίου» (Α' 261/1973). 

3. Την υπ’ αριθ. 1744/12.5.88 γνώμη του Συμβουλίου Πλοηγικής 
Υπηρεσίας. 

4. Την υπ’ αριθ. 277/28.3.89 γνώμη του Συμβουλίου Εμπορικού 
Ναυτικού. 

5. Την υπ’ αριθ. 434/31.5.1989 γνωμοδότηση του Συμβουλίου 
της Επικράτειας, μετά από πρόταση του Υπουργού Εμπορικής Ναυτι- 
λιάς, αποφασίζουμε: 

Άρθρο 1 

1. Τα πλοηγικά που καταβάλλουν τα πλοία περιλαμβάνουν το δικαι¬ 
ώματα τύχουν πλοήγησης είσπλου και έκπλου και καθορίζονται, σύμ¬ 
φωνα με την κλίμακα κόρων καθαρής χωρητικότητας του άρθρου 2 του 
παρόντος, σε χάρτινες δραχμές, για όλες τις κατηγορίες πλοίων. Σε 
χάρτινες δραχμές επίσης καθορίζονται και τα λοιπά συναφή με την 
πλοήγηση δικαιώματα του παρόντος. 

2. Η εξακρίβωση των κόρων καθαρής χωρητικότητας των πλοίων 
πρέπει να στηρίζεται και να προκύπτει από τα επίσημα πιστοποιητικά 
καταμέτρησής τους. Η αποκλειστική αρμοδιότητα και ευθύνη για το 
έργο αυτό, ανήκει στις Λιμενικές Αρχές που είναι από το νόμο υπεύθυνες 
για τη βεβαίωση και είσπραξη των δικαιωμάτων αυτών. 

Άρθρο 2 

1. Τα δικαιώματα πλοήγησης όλων των κατηγοριών πλοίων, εκτός 
από τα πολεμικά, ορίζονται ως εξής: 

Κλίμακες χωρητικότητας πλοίων Επιβάρυνση σε δραχμές 
σε κ.κ.χ. 


Από 

0 

μέχρι 

500 

5.000 

» 

501 

» 

1000 

7.400 

» 

1001 

» 

2000 

12.400 

» 

2001 


3500 

19.800 


3501 

» 

5000 

27.300 

» 

50001 

» 

7000 

34.900 


70001 

» 

10000 

42.300 

» 

10001 

» 

15000 

49.700 

» 

15001 

» 

20000 

59.700 


20001 


30000 

69.500 

» 

30001 

» 

40000 

79.500 

» 

40001 

» 

50000 

89.400 


2. Πλοία κόρων καθαρής χωρητικότητας από 50.001 και μέχρι 
100.000 κλιμακούμενα ανά 10.000 κ.κ.χ., επιβαρύνονται επί πλέον 
με δρχ. 4.600 για κάθε βαθμίδα της κλίμακας. Πλοία άνω των 
100.000 κ.κ.χ. κλιμακούμενα ανά 10.000 κ.κ.χ., καταβάλλουν επί 
πλέον δρχ. 6.900 για κάθε βαθμίδα κλίμακας. 

Άρθρο 3 

1. Πλοία που καταπλέουν σε περιοχή Πλοηγικού Σταθμού για: 

α) λήψη διαταγών, β) μεταβολή πληρώματος, γ) παροπλισμό, δ) επι¬ 
σκευές, ε) εφοδιασμό με καύσιμα ή προμήθεια υλικών, στ) μυοκτονία και 
ζ) ρύθμιση πυξίδων, καταβάλλουν τα πλοηγικά δικαιώματα του προη¬ 
γούμενου άρθρου μειωμένα κατά πενήντα τοις εκατό (50%). 

2. Σε περίπτωση που το πλοίο εκτός των παραπάνω εκτελέσει και 
άλλη πράξη, πέραν των ρητά στην προηγούμενη παράγραφο μνημονευ¬ 
όμενων, υποχρεούται να καταβάλλει πλοηγικά δικαιώματα στο ακέ¬ 
ραιο. 

3. Στην έννοια του κατάπλου, όπου αναφέρεται στο παρόν, περιλαμ¬ 
βάνεται και εκείνη της διέλευσης πλοίου από περιοχή Πλοηγικού Σταθ¬ 
μού. 

4. Η ρύθμιση της παραγράφου 1 περιλαμβάνει επίσης και τις περι¬ 
πτώσεις μεθόρμισης εντός λιμένων, εισόδου και εξόδου από δεξαμενές 
ξηράς και πλωτές, καθώς και μετακινήσεις εκτός λιμένα αλλά μέσα 
στην περιοχή του Πλοηγικού Σταθμού. 

' ·. Άρθρο 4 

1. Ειδικά για περιοχές Ναυπηγείων ή οποιασδήποτε Εταιρείας που 
διαθέτει ή χρησιμοποιεί λιμενικές εγκαταστάσεις και διέπεται από ειδικό 
προνομιακό καθεστώς που προκύπτει από σύμβαση με το Ελληνικό Δη¬ 
μόσιο, στην περίπτωση που δεν πραγματοποιείται, η από το ανοικτό πέ¬ 
λαγος, απ’ ευθείας είσοδος πλοίου στη δεξαμενή ή τις εγκαταστάσεις 
αλλά γίνεται από κάποιο σημείο που βρίσκεται εντός ή εκτός της περιο¬ 
χής αυτής, για όλες τις ενεργούμενες κινήσεις, για την είσοδό του στη 
δεξαμενή ή την έξοδό του απ’ αυτή και εφόσον για τις κινήσεις αυτές 
χρησιμοποιείται Πλοηγός της οικείας Επιχείρησης με δίπλωμα Πλοιάρ¬ 
χου Α' τάξης Ε.Ν., καταβάλλονται εφάπαξ, και μόνον για μια κίνηση, 
πλοηγικά δικαιώματα οριζόμενα σε ποσοστό είκοσι τοις εκατό (20%) 
επί των προβλεπομένων στο άρθρο 2 του παρόντος. 

2. Για κάθε άλλη οποιασδήποτε μορφής κίνηση εντός της περιοχής 
των Ναυπηγείων ή των λιμενικών εγκαταστάσεων των Εταιρειών αυ¬ 
τών, δεν οφείλονται πλοηγικά δικαιώματα. 

3. Η συνδρομή ή όχι του προνομιακού καθεστώτος, θα ελέγχεται από 
τις αρμόδιες Λιμενικές Αρχές. 

Άρθρο 5 

1. Τα πλοία που, εκτός από την πλοήγηση, παραβάλλουν και προσ- 
δένονται στις λιμενικές εγκαταστάσεις, καταβάλλουν επί πλέον και τέλη 
πρόσδεσης - παραβολής ως εξής: 


Κλίμακες χωρητικότητας πλοίων Επιβάρυνση σε δραχμές 



σε κ.κ.χ. 


* 

Από 

0 μέχρι 

500 

1.850 


501 

1000 

2.900 

» 

1001 

2000 

3.600 


2001 .. ' 

3500 

4.650 

» 

3501 

5000 

5.700 


50001 

7000 

7.250 


» 

70001 

» 

10000 

9.300 

» 

10001 


15000 

11.150 

» 

15001 

» 

20000 

12.950 

» 

20001 

» 

30000 

15.000 

» 

30001 

» 

40000 

16.850 

» 

40001 

» 

50000 

18.650 


2. Οι υπηρεσίες πρόσδεσης που παρέχονται περιλαμβάνουν το δέσιμο 
και το λύσιμο του πλοίου. 

3. Για κάθε βαθμίδα 10000 κ.κ.χ. άνω των 50000 κ.κ.χ. επιβάλ¬ 
λεται επί πλέον ποσό δραχμών δύο χιλιάδων τριακοσίων (2.300). 

4. Τα παραπάνω τέλη καταβάλλονται μειωμένα κατά 50%, εφόσον 
οι υπηρεσίες πρόσδεσης δεν προσφέρονταί από προσωπικό της Πλοηγι¬ 
κής Υπηρεσίας. 

Αυτό βεβαιώνεται υπεύθυνα κάθε φορά από τον Πλοηγό στην έντυπη 
δήλωση είσπου-έκπλου του Πλοιάρχου και θεωρείται από τη Λιμενική 

Αρχή. 

Άρθρο 6 

1. Η πλοήγηση κατά διαδρομή είναι δυνατή με έγκριση του οικείου 
Λιμενάρχη. ΓΓ αυτήν καταβάλλονται επί πλέον των κανονικών πλοηγι¬ 
κών δικαιωμάτων, 3.50 δραχμές για κάθε κόρο καθαρής χωρητικότη¬ 
τας. 

2. Εάν η πλοήγηση κατά διαδρομή υπερβαίνει τα 10 μιλιά καταβάλ¬ 
λονται για κάθε επί πλέον μίλι, 2,50 δραχμές κατά κόρο καθαρής χω¬ 
ρητικότητας επί πλέον εκείνων που καθορίζει η παράγραφος 1. 

3. Τα δικαιώματα πλοήγησης κατά διαδρομή δε μπορούν, σε καμμία 
περίπτωση, να είναι λιγότερα των δέκα πέντε χιλιάδων (15.000) δρχ. 
ούτε περισσότερα των πενήντα χιλιάδων (50.000) δρχ., χωρίς να συνυ¬ 
πολογίζονται σ’ αυτά τα πλοηγικά δικαιώματα που αναφέρονται στην 
παράγραφο 1. 

4. Ο πλοηγός που θα πλοηγήσει πλοίο κατά διαδρομή, δικαιούται 
τροφής και ενδιαίτησης πάνω σ’ αυτό. 

5. Σε περιοχές όπου δεν έχουν συσταθεί Πλοηγικοί Σταθμοί, η πλοή¬ 
γηση μπορεί να γίνει και από προσωπικό πλησιέστερα λειτουργούντος 
Πλοηγικού Σταθμού μετά από προηγούμενη έγκριση του οικείου Λιμε- 
νάρχη ή του Υ.Ε.Ν. Στην περίπτωση αυτή καταβάλλονται υπέρ του Κε¬ 
φαλαίου Πλοηγικής Υπηρεσίας τα πλοηγικά δικαιώματα του παρόντος 
Διατάγματος. 

Άρθρο 7 

1. Για απασχόληση Πλοηγού πέραν της («ας ώρας, από της αναχώ- 
ρηοήζ του από το Λιμενικό Κατάστημα και μέχρι της αποβίβασής του 
απο το πλοίο που πλοηγήθηκε, οφείλονται δικαιώματα υπερωρίας που 
ορίζονται σε δραχμές τέσσερες χιλιάδες εξακόσιες (4.600) για κάθε 
ώρα ή κλάσμα αυτής. 

2. Εάν η επιβίβαση γίνεται σε απόσταση μεγαλύτερη των 15 χιλιο¬ 
μέτρων από το Λιμενικό Κατάστημα, τα δικαιώματα υπερωρίας οφεί¬ 
λονται μετά δίωρο από την αναχώρηση του Πλοηγού. 

3. Σε απόλυτα δικαιολογημένες περιπτώσεις, που θα κρίνονται και 
βεβαιώνονται εγγράφως κάθε φορά, από τον προϊστάμενο της οικείας 
Λιμενικής Αρχής, είναι δυνατό να μη καταλογίζονται, στο σύνολο ή 
τμήμα, δικαιώματα υπερωρίας. 

4. Για την ακριβή ώρα απόπλου του πλοίου πρέπει να ειδοποιείται η 
αρμόδια Λιμενική Αρχή από τον Πλοίαρχο ή πράκτορα, δύο, τουλάχι¬ 
στον, ώρες για τα πλοία που βρίσκονται μέσα στο λιμένα, δέκα δε ώρες 
προ του απόπλου για τα εκτός λιμένα. 

5. Σε περίπτωση κλήσης Πλοηγού προ της άφιξης ή ετοιμότητας του 
πλοίου και αδικαιολόγητης απασχόλησής του, τα δικαιώματα υπερω¬ 
ρίας τριπλασιάζονται. 

Άρθρο 8 

1. Τα πλοία που διαπλέουν τόν πορθμό του Ευρίπου καταβάλλουν τα 
πλοηγικά δικαιώματα του λιμένα Χαλκίδας, προσαυξημένα κατά ποσο¬ 
στό 50%. 

2. Για την πλοήγηση πλοίων από Μπούρτζι του Πορθμού Ευρίπου 
μέχρι Χαλκίδα ή αντίστροφα, καθώς και σε ενδιάμεσες περιοχές των ση¬ 
μείων αυτών, καταβάλλονται, ανεξάρτητα και πέραν των πλοηγικών 
δικαιωμάτων λιμένα Χαλκίδας και δικαιώματα διάπλου του Πορθμού 
Ευρίπου, 0,60 της δραχμής κατά κόρο καθαρής χωρητικότητας. 

Άρθρο 9 

1. Τα δικαιώματα των άρθρων 2-3-5-7 και 8 καταβάλλονται αυξη¬ 
μένα για κάθε υποχρεωμένο σε πλοήγηση πλοίο, όπως παρακάτω: 

«) Για πλοία που μεταφέρουν εύφλεκτα, εκρηκτικά και επικίνδυνα 
φορτία γενικά, κατά ποσοστό 25% για κάθε κίνηση χωριστά (είσπλους - 
έκπλους - μεθόρμιση). 

β) Για πλοία που εισπλέουν στην περιοχή του Πλοηγικού Σταθμού 
Πειραιά και Σαλαμίνας με εξαίρεση τον Κεντρικό Λιμένα, και στις πε¬ 
ριοχές Ισθμιας, Αγίων θεοδώρων, Φαλήρου μέχρι και Σουνίου καθώς 
και στις περιοχές των Νήσων, κατά ποσοστό 25%. 

γ) Η ίδια προσαύξηση επιβάλλεται και στις περιοχές: Κυμάσι, Λίμνη, 
Λευκαντί, Αλιβέρι, Στρατώνι, Λάρυμνα, Τσιγκέλι Αλμυρού, Αχλάδι 
Φθιώτιδας, Λαυρίου με εξαίρεση τον κύριο Λιμένα, Σκάλας Αταλάντης, 
Δρεπάνου, Μήλου, Θήρας και Ιτέας. 

δ) Για πλοία που εισπλέουν ή αποπλέουν τις νυκτερινές ώρες και πο¬ 
σοστό 50%. 

ε) Για πλοία που εισπλέουν ή αποπλέουν τις Κυριακές, τις καθοριζό¬ 
μενες από το Νόμο αργίες και τις αργίες τοπικών εορτών, κατά ποσοστό 
50%. 

2. Σε περίπτωση σύμπτωσης Κυριακής και αργίας που καθορίζεται 
απ’ το Νόμο ή αργίας τοπικής εορτής, καταβάλλεται μια φορά η πιο 
πάνω προσαύξηση. 

3. Οι προσαυξήσεις των εδαφίων δ’ και ε' της παραγράφου 1 του πα¬ 
ρόντος άρθρου καταβάλλονται στο ακέραιο μόνο εφόσον οι περιπτώσεις 
αυτές συντρέχουν κατά τον είσπλου και τον έκπλου, στο μισό δε εάν αυ¬ 
τές συντρέχουν μόνο κατά τον είσπλου ή τον έκπλου. 

4. Για την εφαρμογή του εδαφίου ε’ της παραγράφου 1 του παρόντος 
άρθρου, η ημέρα Κυριακής ή αργία^αρχίζει από την 00.0 Γ ώρα και 
τελειώνει την 24.00', οι δε νυκτερινές ώρες από Ιδ.ΟΟ’ μέχρι 06.00' 
τής επόμενης ημέρας. 

5. Εάν συντρέχουν σωρευτικά οι περιπτώσεις των εδαφίων α', β', γ", 
δ' και ε' της παραγράφου 1 του παρόντος άρθρου οι προβλεπόμενες αυ¬ 
ξήσεις καταβάλλονται αθροιστικά. 

Άρθρο 10 

1. Τα πλοηγικά δικαιώματα, σε καμία περίπτωση, δεν είναι μικρό¬ 
τερα των δραχμών πέντε χιλιάδων (5.000). 

2. Εκτός από το ελάχιστο όριο της παραπάνω παραγράφου 1, κατα¬ 
βάλλονται και τα προβλεπόμενα δικαιώματα των άρθρων 5-7-8 και 9 
του παρόντος. 

3. Τα πάσης φύσεως δικαιώματα, που προβλέπονται από το παρόν 
Διάταγμα, δεν οφείλονται, ακόμα και αν το πλοίο πλοηγηθεί, προσδέσει, 
μεθορμίσει κ.λπ., στην περίπτωση που διαταχθεί από. το ΐ.Ε.Ν. ή τον 
οικείο Λιμενάρχη, για λόγους που αναφέρονται, ενδεικτικά, στην ασφά¬ 
λεια της ναυσιπλοΐας, των λιμενικών εγκαταστάσεων και σε έκτακτα 
γεγονότα, όπως αποβίβαση ασθενούς, περισυλλογή ναυαγών και με την 
προϋπόθεση ότι το πλοίο παρεκλίνει από τον προορισμό του ειδικά για το 
σκοπό αυτό. 

4. Η ίδια ρύθμιση ισχύει και για τα εκπαιδευτικά σκάφη του Τ.Ε.Ν. ή 
του Λ.Σ., ανεξάρτητα αν πλοηγούνται ή όχι, καθώς και για τα πολεμικά 
ή βοηθητικά πλοία του Πολεμικού Ναυτικού. 

5. Τα Ελληνικά πολεμικά και βοηθητικά πλοία του Πολεμικού Ναυ¬ 
τικού ή τα αλλοδαπά πολεμικά και βοηθητικά πλοία που απαλλάσσο¬ 
νται για λόγους αμοιβαιότητοις, αν πλοηγηθούν με αίτησή τους κατα¬ 
βάλλουν πλοηγικά δικαιώματα που ανέρχονται σε δρχ. δύο και πενήντα 
λεπτά (2,50) κατά τόνο εκτοπίσματος. 

6. Εάν δεν υπάρχει αμοιβαιότητα τα αλλοδαπά πολεμικά καταβάλ¬ 
λουν τα ίδια δικαιώματα της παραγράφου 5 είτε πλοηγηθούν είτε όχι. 

Άρθρο 11 

1. Τα πάσης φύσεως δικαιώματα που καθορίζονται με το παρόν κα¬ 
ταβάλλονται προ του απόπλου του πλοίου ή μέσα σε τριάντα (30) ημέρες 
το αργότερο από τον κατάπλου του εφόσον το υπόχρεο πλοίο δεν έχει 
αποπλεύσει. 

2. Απαγορεύεται ο απόπλους του πλοίου μέχρι την καταβολή των 
οφελομένων πλοηγικών κ.λπ. δικαιωμάτων ή την' κατάθεση στην οι¬ 
κεία Λιμενική Αρχή εγγυητικής επιστολής μιας από τις αναγνωρισμέ¬ 
νες στην Ελλάδα Τράπεζες, με ισχύ 30 ημερών από την ημερομηνία κα¬ 
τάπλου του πλοίου, που θα καλύπτει το οφειλόμενο ποσό. 

Σε περιπτώσεις καταπόπλου του πλοίου σε ημέρα αργίας, όπου αντι¬ 
κειμενικά είναι αδύνατη η κατάθεση εγγυητικής επιστολής, επιτρέπεται 
η προσκόμιση στη Λιμενική Αρχή επιταγής που θα εκδίδεται από τους 
ενδιαφερομένους και θα καλύπτει το οφειλόμενο ποσό, εφαρμοζομένων 
κατά τα λοιπά αναλόγως των διατάξεων του Α.Ν. 1819/1951 «περί 
τρόπου διεξαγωγής των πάσης φύσεως συναλλαγών του Δημοσίου», 
όπως ισχύει κάθε φορά. 


3. Πλοηγικά κ.λπ. δικαιώματα, που δεν καταβάλλονται μέσα στην 
προθεσμία της παραγράφου 1 του παρόντος άρθρου, προσαυξάνονται 
κατά ποσοστό 10% για κάθε μήνα καθυστέρησής τους και μέχρι 11 μή¬ 
νες. Μετά την πάροδο της προθεσμίας αυτής των 11 μηνών, και μόνο 
τότε, οι ανείσπρακτες αποδείξεις διαβιβάζονται υποχρεωτικά στο Δημό¬ 
σιο Ταμείο για την επιδίωξη είσπραξης της οφειλής σύμφωνα με τις δια¬ 
τάξεις περί είσπραξης των Δημοσίων εσόδων που ισχύουν κάθε φορά 
(άρθρο 22 παράγραφος 4 του Ν. 3142/1955). 

4. Απαγορεύεται ο απόπλους πλοίου που, σύμφωνα με τη ρύθμιση 
της παραπάνω παραγράφου, οφείλει στο Δημόσιο Ταμείο πλοηγικά δι¬ 
καιώματα, εάν δεν προσκομίσει σχετική απόδειξη εξόφλησής τους. 

Άρθρο 12 

1. Οι μηνιαίες εισπράξεις των Πλοηγικών Σταθμών και οι ισόποσες 
καταθέσεις στο λογαριασμό ΝΑΤ/Κ.Π.Υ. θ’ αναφέρονται στο Τμήμα 
Πλοηγικής Υπηρεσίας και το Ν.Α.Τ. με ενιαία, μηνιαία αναφορά των 
υπόχρεων Σταθμών, με όμοια δε μηνιαία αναφορά του Ν.Α.Τ. προς το 
Τμήμα και τους Πλοηγικούς Σταθμούς θα επιβεβαιώνεται η υπόψη κα¬ 
τάθεση. 

2. Εκτός απ’ την καθοριζόμενη στην παράγραφο 2 του άρθρου 1 και 
3 του άρθρου 4, αρμοδιότητα και ευθύνη των Λιμενικών Αρχών, οι τε¬ 
λευταίες είναι επίσης αρμόδιες και υπεύθυνες για την ορθή συμπλήρωση 
των αποδείξεων με την ημερομηνία, ώρα και αιτία κατάπλου του πλοίου 
και τις συναφείς επιβαρύνσεις, αναφορικά με τη μεταφορά ευφλέκτων 
εκρηκτικών και γενικά επικίνδυνων φορτίων. 

Άρθρο 13 

Η ισχύς του παρόντος Προεδρικού Διατάγματος αρχίζει τριάντα (30) 
ημέρες από την ημερομηνία δημοσίευσής του στην Εφημερίδα της Κυ- 
βερνήσεως, οπότε και παύει η ισχύς του αριθ. 368/1986 Προεδρικού 
Διατάγματος «Πλοηγικά Δικαιώματα» (ΦΕΚ 

161/Α717.10.1986). 

ζτον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 26 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΠΑΠΠΑΣ 
-♦- 

Α ΠΟΦΑΣΕΙ Σ 

(5) 

Πράξη Διοικητή αριθ. 1668/31.1.1990 

(Άρθρο 1 του Ν. 1262/82) 

Συμπλήρωση της ΠΔ/ΤΕ 1608/5.9.89 που αφορά τη δανειοδότηση 

των αστικών και υπεραστικών ΚΤΕΛ της χώρας για κάλυψη ταμια¬ 
κών αναγκών τους. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατά- 
ξεις». 

β) Την πιο πάνω ΠΔ/ΤΕ 1608/5.9.1989. 

γ) Το από 24.1.1990 (ΑΠ 226) έγγραφο του Ταμείου Παρακατα¬ 
θηκών και Δανείων, αποφάσισε: 

'Να συμπληρώσει την ΠΔ/ΤΕ 1608/5.9.1989 και να καθορίσει ότι 
στους φορείς δανειοδότησης των αστικών και υπεραστικών ΚΤΕΛ 
της χώρας που προβλέπονται στην πιο πάνω Πράξη περιλαμβάνεται 
και το Ταμείο Παρακαταθηκών και Δανείων υπό την προϋπόθεση 
ότι η δανειοδότηση αυτή δεν αντίκειται στο καταστατικό του. 

Η Πράξη αυτή να δημοσιευθεί στην Εφημερίδα της Κυβερνή- 
σεως. "> __ 

Ο Διοικητής 
ΔΗΜ. ΧΑΛΙΚΙΑΣ 

( 6 ) 

Συμπλήρωση της απόφασης ΕΝΠΘ 314/25/3.7.1986. 

ΤΡΑΠΕΖΑ ΤΗΣ ΕΛΛΑΔΟΣ 
(Συνεδρίαση 438/5.1.1990, θέμα 12ο). 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την παραπάνω απόφαση ΕΝΠΘ 314/25/3.7.1986 και ειδικό¬ 
τερα την παρ. 2 με την οποία καθορίστηκε ότι επιτρέπεται στις τρά¬ 
πεζες να προσαυξάνουν τα επιτόκια δανείων σε συνάλλαγμα που χο¬ 
ρηγούν με βάση την απόφαση ΤΔΣ 640/13/81 και την ΠΔ/ΤΕ 
351/84 με τις εισφορές για την επιδότηση επιτοκίων και εξαγω¬ 
γών. 

β) Την ΠΔ/ΤΕ 1011/22.4.1987, όπως ισχύει. 


γ) Τη σκοπιμότητα υπαγωγής και των δανείων σε συνάλλαγμα που 
χορηγούνται με βάση την ΠΔ/ΤΕ 1011/22.4.1987 στη διάταξη 
της παρ. 2 της απόφασης ΕΝΠΘ 314/25/1986, αποφάσισε: 

Να συμπληρώσει την παρ. 2 της απόφασης ΕΝΠΘ 314/25/ 
3.7.1986 και να καθορίσει ότι η διάταξη αυτή καλύπτει και τα δά¬ 
νεια σε συνάλλαγμα που χορηγούνται με βάση την ΠΔ/ΤΕ 1011/ 
22.4.1987, όπως ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 

Αθήνα, 30 Ιανουάριου 1990 

Ο Γραμματέας 
I. ΒΑΧΑΒΙΟΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


